**OBRAZAC 1**

**Crnogorski elektrodistributivni sistem d.o.o. Podgorica**

Broj iz evidencije postupaka javnih nabavki: 88/24

Redni broj iz Plana javnih nabavki: 208

Mjesto i datum: Podgorica, 24.06.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23, 11/23) Crnogorski elektrodistributivni sistem d.o.o. Podgoricaobjavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Održavanje vozila – teretni program**

Predmet nabavke se nabavlja:

⌧ kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

Napomena: U skladu sa članom 87 stav 7 ZJN, zbog specifičnosti predmeta javne nabavke, ne može se odrediti tačna količina predmeta nabavke, pa se predmet nabavke određuje po jedinici mjere u odnosu na koju se daje ponuda, a na ukupnu procijenjenu vrijednost nabavke.

U skladu sa članom 120 stav 9 ZJN predviđeno je da ukoliko je predmet nabavke određen samo po jedinici mjere u skladu sa članom 87 stav 7 ovog zakona, ukupna ponuđena cijena se izražava kao zbir jediničnih cijena po stavkama.

U sklopu tenderske dokumentacije nalaze se prilozi:

****

**Procijenjena vrijednost predmenta nabavke:[[5]](#footnote-5)**

**⌧** **Procijenjena vrijednost predmeta nabavke bez zaključivanja okvirnog sporazuma**:

**⌧** kao cjeline je **200.00,00**  **€**

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke nije moguće podijeli po partijama u skladu sa potrebama naručioca jer predstavlja jednu cjelinu. Dijeljenje predmeta javne nabavke na partije bi izazvalo dodatne administrativne i tehničke poteškoće za naručioca prilikom realizovanja ugovora.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

⌧ ne

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

⌧ Varijante ponude nijesu dozvoljene i neće biti razmatrane.

**REZERVISANA NABAVKA**

⌧ Ne

1. **NAČIN UTVRĐIVANJA EKVIVALENTNOSTI**

Nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

⌧ garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora sa rokom važenja najmanje 30 dana dužim od roka izvršenja ugovora. U slučaju potrebe naručilac ima pravo da traži produženje garancije. Naručilac je ovlašćen da garanciju za dobro izvršenje posla, naplati u cjelosti u slučaju raskida ugovora, ako je raskid nastao zbog neispunjenja ugovorenih obaveza nastalih činjenjem ili nečinjenjem ponuđača. Ako se za vrijeme trajanja ugovora promijene rokovi za izvršenje ugovorne obaveze ili druge okolnosti koje onemogućavaju izvršenje ugovorenih obaveza, važnost garancije se mora produžiti. Troškove produženja bankarske garancije snosi Izvršilac.

1. **METODOLOGIJA VREDNOVANJA PONUDA**

|  |
| --- |
| Naručilac će u postupku javne nabavke izabrati ekonomski najpovoljniju ponudu, primjenom pristupa isplativosti, po osnovu kriterijuma:  ⌧ odnos cijene i kvaliteta  Primijeniće se **kombinovana metoda** za vrednovanje ponuda na sljedeći način:  **1.** Podkriterijum **cijena** će se vrednovati relativnom (proporcionalnom) metodom na sljedeći način:  Maksimalni broj bodova po ovom podkriterijumu je 90.  Kao osnov za vrednovanje ponuda uzimaju se ponuđene cijene ispravnih ponuda.  Podkriterijum cijena iskazuje na način što se najniža ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova koji je određen za ovaj podkriterijum - 90 bodova, po formuli:  Broj bodova = C (Najniža ponuđena cijena) / C (ponuđena cijena) \* 90  Vrednovaće se ukupna jedinična cijena ponude bez PDV-a, koja je dobijena zbirom jediničnih cijena svih traženih usluga. Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR.  **2. Podkriterijum kvalitet (K)** vrednovaće se na sljedeći način:  Podkriterijum kvalitet (K) vrednovaće se bodovanjem na osnovu parametra – broj servisa u vlasništvu ponuđača na teritoriji CG u kojima će se vršiti servisi vozila CEDIS-a., i to na sljedeći način:  Najvećim ponuđenim brojem servisa u vlasništvu ponuđača na teritoriji CG u kojima će se vršiti servisi vozila CEDIS-a. dodjeljuje se maksimalni broj bodova - 10 (slovima: deset bodova), dok se bodovi za ostale ponude obračunavaju u odnosu na najveći ponuđeni broj servisa u vlasništvu ponuđača na teritoriji CG u kojima će se vršiti servisi vozila CEDIS-a.  Ukupan broj bodova se određuje po sljedećoj formuli:  **Broj bodova = ponuđeni broj servisa u vlasništvu ponuđača X 10 bodova**  **najviši ponuđeni broj servisa u vlasništvu ponuđača**    Podkriterijum se dokazuje dostavljanjem Izjave ponuđača o broju servisa sa tačno navedenim lokacijama servisa. |

1. **JEZIK PONUDE**

Ponuda se sačinjava na:

⌧ crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom **25.07.2024. godine do 10:00 sati.**

Otvaranje ponuda održaće se dana **25.07.2024. godine u 10:00 sati.**

⌧ Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednom predajom na arhivi naručioca na adresi Ul. Ivana Milutinovića br. 12, Podgorica;
* preporučenom pošiljkom sa povratnicom na adresi Ul. Ivana Milutinovića br. 12, Podgorica, s tim što ponuda mora biti uručena od strane poštanskog operatora najkasnije do roka određenog za podnošenje ponude

radnim danima od od 8:00 do 12:00 sati, zaključno sa danom **25.07.2024. godine do 10:00 sati**.

Otvaranje dijela ponude koji se ne dostavlja preko ESJN-a, a odnosi se na Garanciju ponude održaće se dana **25.07.2024. godine u 10:00 sati** u prostorijama naručioca na adresi ul. Ivana Milutinovića br. 12, Podgorica.

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

⌧ ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće uslove:[[9]](#footnote-9)

Izvršilac se obavezuje da plati ugovornu kaznu u visini 2 ‰ (promila) za svaki dan kašnjenja u izvršenju usluga, a najviše 10% od ukupne vrijednosti ugovorenog posla.

Plaćanje ugovorene kazne (penala) ne oslobađa Izvršioca obaveze da u cjelosti izvrši ugovorene usluge. Ako Naručiocu nastane šteta zbog prekoračenja ugovorenog roka izvršenja usluga u iznosu većem od ugovorenih i obračunatih penala - kazne, tada je Izvršilac dužan da plati Naručiocu pored ugovorene kazne (penale) i iznos naknade štete koji prelazi visinu ugovorene kazne.

Odredbe prethodnog pasusa se ne primjenjuju ako je zakašnjenje u izvršenju usluga prouzrokovano neblagovremenim uvođenjem Izvršioca u posao od strane Naručioca, ako Naručilac nije obezbijedio uslove da Izvršilac izvrši predmetne usluge i u slučaju nemogućnosti ispunjenja Ugovora u skladu sa Zakonom o obligacionim odnosima.

Naručilac ima pravo da raskine ovaj Ugovor u slučaju da Izvršilac:

1. Ne dostavi Garanciju za dobro izvršenje posla;
2. Ne postupi po zahtjevu Naručioca za otklanjanje nedostataka i ne otkloni iste u roku koji mu odredi Naručilac;
3. U slučaju kada Naručilac ustanovi da kvalitet usluga koje su predmet ovog Ugovora ili način na koji se izvršavaju, odstupa od traženog, odnosno ponudjenog kvaliteta iz Ponude Izvršioca;
4. Na bilo koji način jasno ispolji svoju namjeru da ne nastavi sa izvršavanjem svojih ugovornih obaveza;
5. Neopravdano ne pristupi poslovima u cilju izvršavanja ugovorene usluge;
6. Obavijesti Naručioca podnošenjem saopštenja o novonastaloj finansijskoj situaciji iz kojeg Naručilac može da objektivno zaključi da Izvršilac neće moći da izvrši svoje ugovorne obaveze ili ako Izvršilac ne podnese takvo saopštenje, a Naručilac u svakom slučaju donese objektivan zaključak da Izvršilac neće moći da izvrši svoje ugovorne obaveze zbog finansijske situacije Izvršioca;
7. Ode pod stečaj ili postane nesolventan, bude likvidiran, bude sekvestriran, napravi poravnanje sa svojim povjeriocima, ili posluje pod stečajnom upravom u korist povjerilaca ili u slučaju bilo kog dela ili događaja koji (po mjerodavnom pravu) proizvodi dejstvo koje je slično dejstvu pomenutih dijela ili događaja;
8. Preda ili ponudi (neposredno ili posredno) nekom licu mito, poklon, napojnicu, proviziju ili neku drugu stvar od vrijednosti kao podsticaj ili nagradu:
   1. Za činjenje ili nečinjenje u vezi Ugovora,
   2. Za favorizovanje ili nefavorizovanje nekog lica u vezi Ugovora
   3. Ili ako bilo koji Izvršiočev službenik, zastupnik ili neko drugo lice preda ili ponudi (neposredno ili posredno) bilo kom licu bilo koji pomenuti podsticaj ili nagradu.

U slučaju takvih događaja ili okolnosti, Naručilac ima pravo da raskine Ugovor sa najmanje 15-dnevnim otkaznim rokom ukoliko Izvršilac ne sanira takve događaje ili okolnosti u otkaznom roku.

Izvršilac ima pravo da raskine Ugovor ako:

1. Naručilac u bitnoj mjeri ne izvršava svoje ugovorne obaveze vezano za plaćanje za izvršene usluge;
2. Duža obustava posla utiče na cjelokupne ugovorene obaveze bez krivice Izvršioca;
3. Naručilac ode pod stečaj ili postane nesolventan, bude likvidiran, bude sekvestriran, napravi poravnanje sa svojim povjeriocima, ili posluje pod stečajnom upravom u korist povjerilaca ili u slučaju bilo kog dijela ili događaja koji (po mjerodavnom pravu) proizvodi dejstvo koje je slično dejstvu pomenutih dijela ili događaja.

U svakom od ovih slučajeva, Izvršilac ima pravo da raskine Ugovor sa otkaznim rokom od 15 dana, ukoliko Naručilac ne sanira događaj ili okolnosti u roku od pomenutih 15 dana. Međutim u slučaju pod (c) ima pravo na trenutni raskid Ugovora.

Ugovor o javnoj nabavci koji je zaključen uz kršenje antikorupcijskog pravila u skladu sa odredbama ZJN („Službeni list CG“, br. 74/19, 3/23, 11/23) ništav je.

Sve eventualne sporove koji nastanu iz, ili povodom, ovog Ugovora – ugovorne strane će pokušati da riješe sporazumno. Za slučaj izostanka sporazumnog rješenja, sve sporove, koji nastanu u vezi sa ovim Ugovorom, rješavaće Privredni sud u Podgorici.

Na sve što nije regulisano odredbama ovog Ugovora, primjeniće se odredbe Zakona o obligacionim odnosima. Ugovorne strane saglasno izjavljuju da su ugovor pročitale, razumjele i da ugovorene odredbe u svemu predstavljaju izraz njihove stvarne volje.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

**Crnogorski elektrodistributivni sistem d.o.o. Podgorica**

Broj: 10-10-20041/1

Mjesto i datum: 21.06.2024.god.

U skladu sa članom 43 stav 1 Zakona o javnim nabavkama („Službeni list CG”, br. 74/19, 3/23, 11/23),

**Izjavljujem**

da u postupku javne nabavke redni broj 208 iz Plana javnih nabavki br. 18678 od 30.01.2024. godine za nabavku roba/radova/usluga - ODRŽAVANJE VOZILA-TERETNI PROGRAM, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Vladimir Ivanović

Službenik za javne nabavke Veljko Knežević

Lice koje je učestvovalo u planiranju javne nabavke Jovan Milović

Član komisije za sprovođenje postupka javne nabavke Veljko Knežević

Član komisije za sprovođenje postupka javne nabavke Marija Lubarda

Član komisije za sprovođenje postupka javne nabavke Dragan Radonjić

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)